Diari Oficial de la Generalitat Valenciana


Sumari del DOGV 6874, del 02-10-2012 (2012/8945)

RESOLUCIÓ de 20 de setembre de 2012, de la Subdirecció General de Personal Docent, per la qual s'aprova l'expedient dels procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, convocats per la Resolució de 10 de març de 2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6874

Data del DOGV
:   02-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8945


Data del document
:   20-09-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

RESOLUCIÓ de 20 de setembre de 2012, de la Subdirecció General de Personal Docent, per la qual s'aprova l'expedient dels procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, convocats per la Resolució de 10 de març de 2011. [2012/8945]
Dins del marc dels procediments selectius convocats per la Resolució de 10 d'abril de 2011, de la Conselleria d'Educació, per a l'ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional (DOCV núm. 6492, de 31 de març), havent realitzat la fase de pràctiques els aspirants seleccionats i comprovat que complixen els requisits generals i específics de participació establits en la convocatòria, resolc:
Primer
Declarar aptes en la fase de pràctiques, per haver rebut la dita avaluació de la comissió qualificadora, els aspirants que apareixen en l'annex I de la present resolució.
Segon
Aprovar l'expedient dels procediments selectius per a l'ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, convocats per la Resolució de 10 de març de 2011, de la Conselleria d'Educació, i enviar al Ministeri d'Educació, Cultura i Esport la llista d'aspirants seleccionats que apareixen en l'annex I de la present resolució perquè procedisca a nomenar-los funcionaris de carrera de conformitat amb la puntuació obtinguda, i això amb efectes d'1 de setembre de 2012.
Tercer
De conformitat amb el que preveu l'article 10.1.d del Reglament d'ingrés, accessos i adquisició de noves especialitats en els cossos de funcionaris docents a què es referix la Llei Orgànica 2/2006, de 3 de maig, d'Educació, aprovat pel Reial Decret 276/2007, de 23 de febrer, els aspirants que hagen superat el procés selectiu en virtut d'esta convocatòria hauran d'obtindre la seua primera destinació definitiva en l'àmbit de gestió de la Conselleria d'Educació, Formació i Ocupació, acudint amb caràcter forçós al concurs, conforme a l'article 12 del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos.
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant de la Subsecretaria de la Conselleria d'Educació, Formació i Ocupació en el termini d'un mes comptat de l'endemà que siga publicada, de conformitat amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o interposar-se directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats de l'endemà que siga publicada, d'acord amb la Llei 29/1998, de 13 de juliol, reguladora de la jurisdicció contenciosa administrativa.
València, 20 de setembre de 2012.- El subdirector general de Personal Docent, p.d. (R 20.04.2012, de la Subsecretaria de la Conselleria d'Educació, Formació i Ocupació, sobre delegació de competències, DOCV 27.04.2012): Jesús Carbonell Aguilar.